SUID-AFRIKAANSE RADIOLIGA 
SARLNUUS SONDAG 12 AUGUSTUS 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


Hierdie uitsending word gedoen deur Gustav, ZS6GBWN, vanuit Pretoria met 
herleidings op 51,400, 10,135, 7,066 en 3,695 MHZ asook 438,825 en 1 297 MHz 
in die Pretoriagebied. (Ander nuuslesers verander soos toepaslik). 


STIL SLEUTELS 


Dit is met leedwese dat ons moet aankondig dat twee radioamateurs stilsleutel 
geword het. 


Jimmy Smith, ZR6CC,het na n kort siekbed op 2 Augustus 2007 stilsleutel 
geword. 


Theo Gunther, ZS6ER, het op 7 Augustus stilsleutel geword. 

Aan hul families en vriende gaan ons innigste meegevoel. 

(POUSE) 

In die nuus vandag; 

SARL RTA DIE AMATEURRADIOGEBEURTENIS VAN DIE JAAR 
SARLOHOME SE DATUM HERSIEN 

HET JY NA SPUTNIK 1 GELUISTER? 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL RTA DIE AMATEURRADIOGEBEURTENIS VAN DIE JAAR 


Die SARL se program Radiotegnologie in Aksie kom uiteindelik na Gauteng na 
n suksesvolle reeks in KwaZulu-Natal, Ooskaap, Weskaap en die Vrystaat. Die 
dag sal by die Nasionale Amateurradiosentrum op Saterdag 18 Augustus gehou 
word met registrasie wat om 08:00 begin en met n aksievolle program gedurende 
die dag. Die programbesonderhede kan op die blaaie van die SARL-webwerf 
gevind word by www.sarl.org.za, en klik dan op RTA. Indien jy die program in 
jou posbus of per faks wil ontvang, stuur n e-pos of faks aan armi@sarl.org.za 
met jou e-posadres of faksnommer. Indien jy nie toegang tot e-pos het nie faks 
die aanvraag na 088 011 675 2793. 


Die SARL Radiotegnologie in Aksieprogram behels verskeie aanbiedinge en 
demonstrasies van belang vir persone met n passie vir radio en tegnologie en 
het groot belang vir die algemene publiek. Bring n familielid of vriend saam 
en stel hulle bekend aan die betowering van amateurradio en die tegnologie 
wat dit dryf. Die registrasiefooi is n lae R20, wat n gratis trekking vir die 
bywoningsprys insluit. Studente en leerders gaan verniet in en neem deel aan 
n trekking vir verskeie draadlose mikrofoonboustelle. 


Die Sentechkafeteria sal van vroegoggend tot die einde van die program vir 
verversings en ligte maaltye oop wees. 


Moet nie die Amateurradio Dag van die Jaar hierdie Saterdag 18 Augustus 
2007 misloop nie. Aanwysings na die NARS kan op die SARL-webwerf by 
www.sarl.org.za gevind word. Daar is n inpraatstasie op 145,700 MHz. 


SARLOHOME SE DATUM HERSIEN 


As gevolg van n dubbelbespreking moes die datum vir die eerste SARLGHOME, 
soos verlede week aangekondig, hersien word. Die Sandton Amateurradioklub 
sal hul AJV op 15 September 2007 by die NARS hou. Die SARLGHOME- 
geleentheid sal nou op 1 September 2007 om 11:00 gehou word. 


Sluit by Rynhardt Louw aan vir n koffiesessie om te gesels oor wat jong mense 
verwag om uit Amateurradio te kry. Leer ook oor Echolink en hoe om jou reke- 
naar na n amateurradiostasie uit te brei. Daar sal ook geleentheid wees om die 
Reno Farber, ZS6OF, gedenkradiostasie by die NARS te gebruik. Radioama- 
teursin ander dele van die land word genooi om ZS6SRL op 7 080 kHz of 14 340 
kHz, afhangende van voortplantingstoestande, te roep. 


Gaan die SARL-jeugblaaie op www.sarl.org.za na soos wat nuwe inligting beskik- 
baar word. 


HET JY NA SPUTNIK 1 GELUISTER? 


Indien jy destyds in Oktober 1957 na Sputnik 1 geluister het wil ons graag jou 
storie hoor! Ons het hierdie item in verlede week se SARLnuus gehad. Sover 
het twee luisteraars met hul stories na vore gekom. Daar moet tog baie meer 
luisteraars wees wat Sputnik 1 gehoor het. Die mens se eerste satelliet is op 4 
Oktober 1957 gelanseer. Dit was omtrent die grootte van n basketbal en het 
183 pond geweeg en het nagenoeg 90 minute geneem om om die aarde in sy 
elliptiese baan te wentel. 


INTERNASIONALE VUURTORINGNAWEEK TWEE SPESIALE STASIES 
71 Seineenheid 


Drie lede van die 71 Seineenheid sal die eenheid se roepsein, ZS71SIG, as n spe- 
siale geleentheidsstasie, gedurende die Internasionale Vuurtoringnaweek, bedryf. 
ZS1HF, Pierre, ZS1FH, Frikkie, en ZUIE, Ernie, sal vanaf die militêre opleid- 
ingsterrein buite Touwsrivier bedrywig wees op 18 en 19 Augustus 2007 op die 
160 m, 80 m, 40 m, 30 m, 20 m en 15 m bande. 


BOLAND ARK DEELNAME AAN 


Die Boland ARK neem volgende naweek vanaf 17 tot 19 Augustus deel aan die 
Internasionale vuurtoringnaweek. Die roepsein ZSIBAK/L sal gebruik word 
vanaf die L'Agulhas vuurtoring. Dit is die mees Suidelike vuurtoring in Afrika. 
Daar sal veral gekonsentreer word op plaaslike 80 m en 40 m foonkontakte en 
digitale kontakte op die DX-bande. 


SARL BHF/UHF KOMPETISIELOGS 


Die kompetiselogs vir die Maart SARL BHF/UHF-kompetisie kan nie opgespoor 
word nie en stasies wat logs ingestuur het vir hierdie kompetisie, word gevra om 
dit weer in te dien by die SARL se BHEF-bestuurder, Piet Badenhorst, ZS6PJB. 
Die sluitingsdatum vir hierdie logs is Vrydag 24 Augustus 2007. Logs kan per 
pos gestuur word aan Piet Badenhorst, ZS6GPJB, Posbus 4452, Witriver, 1240, 
of per e-pos aan zs6pjb@gmail.com. 


SUIDER-AFRIKAANSE DX-OPGAWE 


Twintig opgawes is gebruik om die Mees Benodigde DXCOC-Entiteite vir Suider- 
Afrika te bepaal. Daar was gehoop dat daar meer opgawes sou wees, maar 
miskien volgende keer. 


Kermadec Eiland, ZLS, is die DXCC-entiteit wat op foon die meeste benodig 
word, dit word gevolg deur Desecheo Eiland, KP5, Oocos Eiland, TI9, Niue, 
ZK?2 en Tokelau Eiland, ZK3. 


Op GG word die eerste plek deur drie entiteite gedeel, naamlik Jemen, 70, 
Amerikaanse Samoa, KH, en Noord-Korea, P5. Die tweede plek word ook deur 
drie entiteite gedeel, St. Paul Eiland, CY9, Austraal Eilande, FO/A, en Mount 
Athos, SV/A. 


Dankie aan almal wat `n opgawe ingedien het. Die volledige lys is beskikbaar 
per e-pos vanaf zsdbs@netactive.co.za. 


RAE-KURSUS IN KEMPTON PARK 


Die Kempton Park amateurradio tegniese vereniging het die 11de Augustus 
begin met die aanbieding van die RAE-kursus vir die komende klas A-eksamen. 
Besoek gerus hulle webtuiste vir meer inligting by www.kats.za.net of skakel 
Hannes, ZS6LW, by 073 180 3506. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees met moontlike 
aktiewe vlakke gedurende 16 en 17 Augustus. Die verwagte effektiewe sonvlek- 
telling sal gedurende die komende week minder as 5 wees. 20 m en 40 m is 
die beste keuse vir DX met moontlike 20 m-openinge vanaf 15:00 SAT na Indië. 
Na Australië toe gaan toestande baie uitdagend wees. Vanaf ongeveer 16:00 is 
daar moontlike kort 20 m-openinge na Europa. Vir die nagwolwe is daar om 


04:00 moontlike kort 80 m-openinge na die Ooskus van die VSA. Andersins gaan 
kontakte met die Verenigde State baie uitdagend wees. 


Vir die morsekode en digitale entoesiaste sal dit lonend wees om 10 MHz te 
monitor. 


Plaaslik gaan toestande op 40 m vir vanmiddag se mobiele wedstryd goed 
wees. Dit is nou weer die tyd om saans kontakte te maak vir jou 80 m-WAZS- 
toekenning. 


Onthou dat hierdie net `n voorspelling is en dat HF jou nog steeds kan verras. 
Skakel jou stel aan, luister en roep ook C@ om seker te maak dat jy deel van 
die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


12 Augustus - SARL 40 Meter Mobiele kompetisie; 17 19 Augustus lInter- 
nasionale Vuurtoringnaweek; 18 Augustus - Radiotegnologie in Aksie dag in 
Gauteng; 23 Augustus - Klas B RAE; 1 September SARLGHOME; 4 - 10 Ok- 
tober - Spesiale ruimteprogram; 6 Oktober - SA AMSAT Ruimtekonferensie; 18 
Oktober - Klas A RAE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(082, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel en uitgesaai is. 


'n Voorspoedige week word aan almal toegewens, 738. 


/EX 


